Társasági Versenysorozat 2022

[» aktuális állás](https://mgsz.golfigo.com/hu/federations/mgsz/0/tournaments/highland-tarsasagi-versenysorozat-2022-42/standings/)

A VERSENYSOROZAT

A Highland Társasági Versenysorozat minden fordulója hendikep (HCP) módosító verseny.

A versenysorozat helyszínei:

* Budapest Highland Golf Club 9 szakaszos budapesti golfpályája (Stableford verseny 9 szakaszon)
* Vidéki partnerklubok 18 szakaszos golfpályája (Stableford verseny 18 szakaszon)

NEVEZÉS, NEVEZÉSI DÍJ (FORDULÓNKÉNT)

A Budapest Highland Golf Club 9 szakaszos budapesti golfpályáján:

* A 9 szakaszos pályára érvényes klubtagsággal rendelkező Highland klubtagoknak: 3.990 forint
* A 9 szakaszos pályára érvényes klubtagsággal nem rendelkező versenyzőknek: 3.990 forint + green fee ára

A nevezési díj tartalmazza:

* a versenyen való részvételt,
* a díjazásban és tombolasorsoláson történő részvételt.

Az étkezést a verseny után a versenyzők – igény szerint – saját költségükön a Highland étteremben a la carte módon tehetik meg.

A vidéki partnerklubok 18 szakaszos golfpályáján a nevezési díjak a jelen versenykiírás végén található mellékletben szerepelnek.

A nevezési díj tartalmazza:

* a versenyen történő részvételt,
* a versenyt követő étkezést,
* a díjazásban és a tombolasorsoláson történő részvételt.

Nevezési határidő:

A verseny adott fordulóját megelőző nap 12 óra.

Nevezés módja:

A GOLFiGO online felületén, vagy személyesen a Highland Golf Club recepcióján, e-mailben és telefonon, illetve a vidéki versenyek esetében a vidéki partnerklubokban is.

Startlista:

A startlista, az egyes flight-ok összeállítása, a flight-ok indulási idejének meghatározása a versenybizottság joga. A startlista lezárásának időpontja: a versenynapot megelőző nap 18:00 óra. Ez után az időpont után nem lehet változtatni az indulási időpontokon, ezt követően csak a versenybizottság módosíthat. A startlista megtekinthető a golfklub recepcióján, a Highland honlapján és a [***GOLFiGO***](https://mgsz.golfigo.com/hu/federations/mgsz/0/competitions/startlists/)rendszerben.

Tee time:

A Budapest Highland Golf Club 9 szakaszos budapesti golfpályáján: reggel 8:30 órától folyamatos indítással 3 fős flightokban.

A vidéki partnerklubok 18 szakaszos golfpályáján:

* Balaton Golf Club, Balatonudvari: a verseny napján reggeltől folyamatos indítással.
* Magyar Golf Club, Kisoroszi: a verseny napján reggeltől folyamatos indítással.
* Greenfield Hotel Golf & Spa, Bükfürdő: a verseny napján reggeltől folyamatos indítással.
* Forest Hills Hotel & Golf, Zirc: a verseny napján reggeltől folyamatos indítással.
* Zala Springs Golf Resort, Zalacsány: a verseny napján reggeltől folyamatos indítással.

Eredményhirdetés:

* Budapest Highland Golf Club: az utolsó flight beérkezését követő 30 percen belül a Klubház teraszán.
* Vidéki partnerklubokban szervezett versenyek: az utolsó flight beérkezését követő 30 percen belül a Klubház teraszán.

VERSENYFELTÉTELEK

A verseny az R&A Rules Limited szabályai, a Magyar Golf Szövetség Versenyszabályzata, valamint Budapest Highland Golf Club helyi szabályainak megfelelően kerül megrendezésre.

Résztvevők:

Játékra jogosult minden érvényes EGA kártyával és vezetett WHS HCP Index-szel rendelkező amatőr golfozó, igazolt maximum 45 EHCP-ig.

45-nál magasabb EHCP-vel rendelkező játékosok is indulhatnak a versenyen, eredményükkel csak handicapet módosíthatnak, a díjazásban nem vesznek részt.

A versenyre történő nevezés, egyben a verseny feltételeinek elfogadását is jelenti és feltételezi a Versenykiírás ismeretét.

Verseny formája:

A Budapest Highland Golf Club 9 szakaszos budapesti golfpályáján: Stableford 9 szakaszon

A vidéki partnerklubok 18 szakaszos golfpályáján: Stableford 18 szakaszon

Elütők:

Férfiak (12 év feletti juniorok, férfiak 55 éves korig) sárga, nők (senior, junior korú is) piros, 12 év alatti juniorok és senior férfiak kék elütőről ütnek el.

Játék tempója:

A Versenyszabályzat 4. számú melléklete (VSZM4) szerint.

Caddie:

Caddie segítségének igénybevétele megengedett (a Versenyszabályzat 10. pontja szerint).

Távolságmérő használat:

Távolságmérő használata engedélyezett, amennyiben csak távolság mérésére használják, más kiegészítő mérés (slope, szélsebesség stb.) végzése nem engedélyezett.

Golfautó használat:

A Versenyszabályzat 5. számú melléklete (VSZM5) szerint.

**Elektromos autó használata:** Kizárólag a Magyar Golf Szövetség Versenyszabályzatában foglaltak szerint lehetséges, továbbá a következő esetekben: 70. év feletti seniorok indulhatnak elektromos autóval, eredményük beszámít a versenybe. Tartós betegségét szakorvosi igazolással igazoló versenyző indulhat elektromos autóval – abban az esetben, ha az igazolását legkésőbb a verseny előtti napon bemutatja és láttamoztatja a Versenybizottsággal. Az igazolás előzetes bemutatása esetén a játékos eredménye beszámít a végeredménybe. Bármely résztvevő orvosi igazolás nélkül is indulhat elektromos autóval a versenyen, azonban eredménye nem számít be a verseny végeredményébe.

Score kártya leadás:

A score kártyát a klubház recepcióján kell leadni, mindkét játékos által aláírva, a verseny befejezését követően azonnal, a Játékos és a Jegyző által aláírva kell leadni. Amennyiben a játékos az eredménykártyát leadta, úgy módosításra, javításra a továbbiakban nincs lehetősége.

Versenybizottság:

Forgó Ferenc, Szigeti Csaba, Szeberényi Máté

A Budapest Highland Golf Club joga, hogy egy adott fordulóban más összetételű versenybizottság végezze feladatát, ezt az adott versenyforduló információs lapján jelöli.

FORDULÓNKÉNT DÍJAZOTT KATEGÓRIÁK

|  |  |
| --- | --- |
| vegyes | EHCP 0 – EHCP 45 |
| BRUTTÓ (bruttó stableford pontok alapján) |

| NETTÓ (nettó stableford pontok alapján) |
| --- |
| Férfi „A” | EHCP 0 – 18,4 |
| Férfi „B” | EHCP 18,5 – 36 |
| Hölgyek | EHCP 0 – 36 (nők, senior nők 50+) |
| Senior | EHCP 0 – 36 (senior férfi 55+) |
| Junior (vegyes) | EHCP 0 – 36 (korhatár -18) |
| Kezdő (vegyes) | HCP 36,1 – 45 (férfi, női, junior, senior) |

Egy játékos csak egy kategóriában értékelhető ki! Kisebb létszámú (5 fő alatti) kategóriák esetén a szervező fenntartja a változtatás, illetve a kategóriák összevonásának jogát.

FORDULÓNKÉNTI DÍJAK

| DÍJAZÁS |
| --- |
| Bruttó | bruttó stableford 1. helyezett |
| Férfi “A” | nettó 1.-3. helyezett |
| Férfi “B” | nettó 1.-3. helyezett |
| Női | nettó 1.-3. helyezett |
| Junior | nettó 1.-3. helyezett |
| Senior | nettó 1.-3. helyezett |
| Kezdő | nettó 1.-3. helyezett |
| Longest drive | nők és férfiak a 8-as szakaszon |
| Nearest to the pin | 6-os szakaszon |

A díjazottak kupa, illetve érem díjazásban részesülnek, valamint a kategóriák első helyezettjei tárgynyereményt is kapnak.

Azonos bruttó és nettó eredménynél az utolsó 6, 3, 2, 1 pályaszakaszokon (utolsó, 6 szakasz összesen, utolsó 3, 2, 1 szakasz összesen) elért jobb eredmény számít.

***Kettős díjazás nem lehetséges.***

VERSENYSOROZAT ÉRTÉKELÉSE, DÍJAZÁSA

A versenysorozat „bruttó” összesített végeredménye

A versenysorozat egyes állomásain a versenyzők – bruttó stableford pontok szerint – kategóriától függetlenül elért helyezésük alapján pontokat gyűjtenek. Az egyes állomásokon elért pontok összeadódnak.

A versenysorozat „bruttó” összesített végeredménye úgy alakul ki, hogy az összes versenyzőt, a versenysorozat során gyűjtött összpontszáma alapján csökkenő sorrendbe állítjuk.

A versenysorozat „nettó” összesített végeredménye

A versenysorozat egyes állomásain a versenyzők – nettó stableford pontok szerint – kategóriától függetlenül elért helyezésük alapján pontokat gyűjtenek. Az egyes állomásokon elért pontok összeadódnak.

A versenysorozat „nettó” összesített végeredménye úgy alakul ki, hogy a sorozat összes versenyzőjét a versenysorozat során gyűjtött összpontszámuk szerint csökkenő sorrendbe állítjuk. Kategóriánként a helyezések nem összesítődnek.

Fordulónként a „bruttó” versenyben illetve a „nettó” stableford pontok alapján elért helyezések szerint elérhető pontszámok:

|  |  |
| --- | --- |
| 1. hely | 1000 pont |
| 2. hely | 800 pont |
| 3. hely | 700 pont |
| 4. hely | 600 pont |
| 5. hely | 550 pont |
| 6. hely | 500 pont |
| 7. hely | 450 pont |
| 8. hely | 400 pont |
| 9. hely | 350 pont |
| 10. hely | 300 pont |
| 11. hely | 250 pont |
| 12. helytől | 200 pont |

A VERSENYSOROZAT FŐDÍJAI, ÖSSZESÍTETT DÍJAZÁS

| DÍJAK |
| --- |
| Bruttó 1. helyezett | 100.000 Ft-os vásárlási utalvány |
| Nettó összesített 1. helyezett | 100.000 Ft-os vásárlási utalvány |
| Nettó összesített 2. helyezett | 60.000 Ft-os vásárlási utalvány |
| Nettó összesített 3. helyezett | 40.000 Ft-os vásárlási utalvány |

A VERSENYSOROZAT EGÉSZÉT ÉRINTŐ SPECIÁLIS SZABÁLYOK

Életkor miatt év közben nem lehetséges a kategóriaváltás. A versenyző a versenysorozat kezdetekor döntheti el, hogy melyik kategóriában kíván indulni (junior és senior kategóriákra vonatkozik).

A versenysorozat alatt kategóriaváltás nem lehetséges.

Figyelembe véve a Magyar Golf Szövetség ajánlását, a negyvenhat stableford pont feletti eredmények nem kerülnek díjazásra, de a versenysorozatban a pontokat megkapja a versenyző.

Amennyiben az év során a versenyzőt a saját klubja, vagy a Magyar Golf Szövetség etikai vagy más vétség ügyében elmarasztalja, úgy a versenyző automatikusan kizárásra kerül a versenysorozatból és nem tarthat igényt a versenysorozat díjaira sem.

R.S.V.P.

Budapest Highland Golf Club
1224 Budapest, Dózsa György út 99-103,
tel.: +36 70 932 5539
e-mail: recepcio@highlandgolf.hu

MELLÉKLET

A vidéki partnerklubokban rendezett fordulók nevezési díjai:

BALATON GOLF CLUB, BALATONUDVARI

| Versenyző státusza | Nevezési díj (forint / fő) |
| --- | --- |
| Highland klubtag, felnőtt | 15.900 forint |
| Highland klubtag, junior | 9.900 forint |
| Balaton Golf klubtag, felnőtt | 11.900 forint |
| Balaton Golf klubtag, junior | 8.900 forint |
| Külsős felnőtt | 19.900 forint |
| Külsős junior | 12.900 forint |

MAGYAR GOLF CLUB, KISOROSZI

| Versenyző státusza | Nevezési díj (forint / fő) |
| --- | --- |
| Highland klubtag, felnőtt | 18.000 forint |
| Highland klubtag, junior | 10.900 forint |
| Vendég golfozók | 22.000 forint |
| Magyar Golf Club tagok | 18.000 forint |
| Éves játékjoggal rendelkező MGC tagok | 6.000 forint |
| Juniorok | 10.900 forint |

GREENFIELD HOTEL GOLF & SPA, BÜKFÜRDŐ

| Versenyző státusza | Nevezési díj (forint / fő) |
| --- | --- |
| Highland klubtag, felnőtt | 21.290 forint |
| Highland klubtag, junior | 14.790 forint |
| Greenfield Hotel Golf & Spa klubtag (felnőtt, junior, senior) | 9.390 forint |
| Külsős, felnőtt | 29.990 forint |
| Külsős, junior | 19.790 forint |
| Külsős, senior | 26.930 forint |

FOREST HILLS HOTEL & GOLF, ZIRC

| Versenyző státusza | Nevezési díj (forint / fő) |
| --- | --- |
| Highland klubtag | 15.000 forint |
| Forest Hills klubtag | 9.000 forint |
| Külsős | 25.000 forint |
| Junior | 12.000 forint |

ZALA SPRINGS GOLF RESORT, ZALACSÁNY

| Versenyző státusza | Nevezési díj (forint / fő) |
| --- | --- |
| Highland klubtag, felnőtt | 17.990 forint |
| Highland klubtag, junior | 8.990 forint |
| Zala Springs klubtag | 9.990 forint |
| Zala Springs klubtag, junior | 6.990 forint |
| Külsős felnőtt | 32.990 forint |
| Külsős junior | 14.990 forint |